Technikatörténet, tárgyismeret

	Tantárgy neve: Technikatörténet, tárgyismeret
	Kreditértéke: 3

	A tantárgy elméleti vagy gyakorlati jellegének mértéke, „képzési karaktere”: 100% elmélet (kredit%)

	A tanóra típusa: előadás és óraszáma: 1. szemeszter 8; 3. szemeszter: 8; 5. szemeszter: 16; 6. szemeszter: 16; 7. szemeszter: 8; 8. szemeszter12 óra
nyelve: magyar
Az adott ismeret átadásában alkalmazandó további módok, jellemzők: -

	A számonkérés módja (koll. / gyj. / egyéb): kollokvium
Az ismeretellenőrzésben alkalmazandó további (sajátos) módok: -

	A tantárgy tantervi helye (hányadik félév): 1., 3., 5., 6., 7., 8. félév

	Előtanulmányi feltételek (ha vannak): -

	Tantárgy-leírás: az elsajátítandó ismeretanyag tömör, ugyanakkor informáló leírása

	A technikatörténet-tárgyismeret tantárgy átfogó képet ad a különböző anyagokból (kerámia, üveg, fém, fa, papír, bőr, textil) készült fontosabb tárgytípusok előállításának technológiai fejlődéséről, a mesterségek megjelenéséről, differenciálódásáról és történetéről, valamint a hagyományos technológiák anyag- és eszközhasználatáról. Bemutatja a restaurálás szempontjából legfontosabb technikatörténeti változásokat és azoknak az anyagok szerkezetében, fizikai - kémiai tulajdonságaiban létrehozott hatásait. Ezek tükrében, nagy vonalakban ismerteti bizonyos gyakoribb tárgytípusok történetét azok előállítása szempontjából.
1. szemeszter: 
kerámia: régészeti és néprajzi kerámiák technikai fejlődésének szakaszai, tipológiai besorolásuk a jellegzetes készítési és díszítési módszerek alapján.
3. szemeszter: 
fém: Az antik fémművesség jellegzetességei (római kori fémművesség, jellegzetes tárgytípusok), a népvándorláskori fémművesség jellemzői, a honfoglalás kori díszítőművészet. Fémből készült használati és dísztárgyak típusainak változása, fejlődése Magyarországon a középkorban.
5. szemeszter: 
fa: Intarziakészítő asztalos alapismeretek, intarziakészítéshez használt faanyagok, jellemző tulajdonságaik és feldolgozásuk módja, az intarzia készítés története és technikái.
papír: Az ázsiai és az európai papír alap- és segédanyagai, készítésük meghatározó változásai; író- és festőanyagok készítésének, alkalmazásának változásai, megjelenésük papírtárgyakon; sokszorosító grafikai és nyomdatechnikai eljárások. Jellemző papír alapú tárgytípusok felépítésének, szerkezetének jellemzői (íráshordozók, bélyeg, pénz, egyedi és sokszorsított grafikai műalkotások, viselet kiegészítők, játékok, dobozok stb.)
6. szemeszter: 
bőr: A bőrgyártás hagyományos technikái. A történeti bőrfajták. Bőrfeldolgozó mesterségek. A legjellemzőbb bőrfeldolgozó szerszámok. A bőrből készült műtárgyak tárgyi kultúrája.

textil: A kölönböző szálasanyagok feldolgozása, a fonalkészítés, a szövött textilek alapkötései.  Aszőnyeg- és kárpitszövés, a rece a varrott és vert csipke készítése, a direkt és indirekt mintázás lehetőségei, valamint a különböző hímzések fajtái.
7. szemeszter specializáció szerinti technikatörténet - tárgyismeret:
üveg: az üvegipar európai fejlődése és fontosabb készítéstechnikai  és díszítési módszerei (itáliai, német, francia, angol, cseh, amerikai, magyar üvegek)
fa: Történeti időrendben, az egyes korszakok eszközei, anyagai, készítéstechnikája és főbb fa tárgytípusai (ókor, kora középkor, román kor, gótika, reneszánsz, barokk, rokokó, klasszicizmus, empire, biedermeier). Jellemző eszközhasználat, technikák, tárgytípusok kialakulása és fejlődése. „Ipari forradalom”: kézműves készítéstechnika és termelési mód csúcspontja, hanyatlása, az ipari termelés kialakulása, jellemzői.
8. szemeszter specializáció szerinti technikatörténet - tárgyismeret: 
kerámia: a kerámiaipar fejlődése, az európai porcelán felfedezése és elterjedése, típusai (német, francia, angol, magyar)
fém-ötvös: A késő antikvitástól a középkorig, a művészettörténet közegébe ágyazva a fémművesség fejleményei. Kapcsolat az általános művészettörténet és a speciális történeti tárgycsoportok, gyűjteményi specifikumok, illetve a fémes szaktörténet fejleményei között.
papír: Papíripari félgyártmányok, szabványos papírfajták, mázolt és töltőanyaggal készített papírok, transzparens és vegyi feldolgozású papírok. Fizikai és fotokémiai másoló eljárások anyagai, jellemzői. Kézműves és ipari masé technikák.
bőr: A bőrök díszítő technikái és ezek fejlődése, elterjedése. Az aranyozás hagyományos technikái. A pergamen készítése, felhasználási területei, díszítésének módjai.
textil: Különböző textilkikészítési módszerek és a textilipari technológiák fejlődéstörtéenet. Textilipari fogalmak, eszközök és gépek.

	Azoknak az előírt szakmai kompetenciáknak, kompetencia-elemeknek a felsorolása, amelyek kialakításához a tantárgy jellemzően, érdemben hozzájárul

	a) tudása

Ismeri a különböző anyagokból (kerámia, üveg, fém, fa, papír, bőr, textil) készült fontosabb tárgytípusok előállítását, szerkezetét, megjelenését, valamint a hagyományos mesterségek eszközeit és eljárásait. Felismeri egy adott tárgy anyagait, készítésének és díszítésének módját és ezek alapján el tudja készíteni a tárgy leírását és készítéstechnikai felmérését.
b) képességei

Képes a restaurálási munka folyamán felmerülő anyagtani és készítéstechnikai kérdések feltárására, jellegzetességek felismerésére. Saját szakmai tevékenységébe képes kerámia, üveg és fémmegmunkálási, papír és bőr készítési és feldolgozási, textiltechnikai szakismereteinek elemeit beemelni.
c) attitűd

Aktívan keresi az új ismereteket, módszereket, kreatív megvalósítási lehetőségeket. Kiforrott kritikai érzékkel viszonyul a műtárgyakat alkotó anyagok s művészeti technikák jellegzetességeihez, a technikák történeti fejlődéséhez, változásához. Alkotó módon és megfelelő kritikai érzékkel képes használni a tevékenysége alapjául szolgáló technikai, anyagi és információs forrásokat.
d) autonómia, felelősség

Kialakított szakmai véleményét döntési helyzetekben képes önállóan képviselni. 
Féléves tematika alkalmakra bontva:

03.18.

A késő antikvitástól a középkorig, a művészettörténet közegébe ágyazva a fémművesség fejleményei. Kapcsolat az általános művészettörténet és a speciális történeti tárgycsoportok, gyűjteményi specifikumok, illetve a fémes szaktörténet fejleményei között.
03.25.

Az európai ónművesség a bronzkorban ötvözetként, az ókorban ötvözetként és óntárgyként. Középkor: ónművesség a tengerek, folyók mentén és Európa belsejében a 12. század után. Az európai óntárgyak használatának  általános jellemzői (szegények ezüstje). Az európai ónművesség keretei: regionális szervezetei, az óncéhek jellemzői. Minőségellenőrzés: jegyek rendszere és kronológiája, az európai ónművesség művészettörténete: díszítőtechnikák, díszítmények. Az ónművesség nagy európai régiói (É-Európa, Svájc környéke, dél-német terület), nagy központok, jellemző tárgyaik.

05.14.

Magyar ónművesség története, jellemzői: a mesterség kezdete a történelmi Magyarországon. Az ónművesség szervezeti keretei, a magyar ónművesség és óncéhek jellemzői. A magyar ónművesség nagy régiói, közös jellemzői, nagyobb központjai (Észak-Magyarország (Felföld), Erdély, Nyugat-Magyarország, Közép-Magyarország késői ónművessége. Speciális és jellemző formák, díszítmények, edényrészek, ezek kronológiai változásai, datálási fogódzók. Karl Römer nagyszebeni félhamisítványai.


	Tantárgy felelőse: Heitler András egyetemi docens DLA

	Tantárgy oktatásába bevont oktató(k) és elérhetősége(ik): Dr. Terdik Szilveszter terdik.szilveszter@imm.hu, Dr. Vida Gabriella vida@neprajz.hu, óraadó oktatók

	A tantárgy tanításának időpontja/helyszíne: 

2026.03.18., 03.25., 05.14.

MNMKK Iparművészeti Múzeum, Budapest X. Jászberényi út 55. sz. alatti telephelye

MNMKK MNM ORRK, 1087 Bp. Könyves K. krt. 40.

	Tantárgykódja: RML-TETÁ06 fém-ötvös

	Felelős tanszéke: Restaurátor Tanszék

	Képzési idő szemeszterekben: 6 szemeszter

	Tanórák száma összesen: 40 tanóra

	Tanulmányi követelmények: órák látogatása

	Oktatási módszerek: Frontális előadás, vetített vázlattal

	Javasolt tanulási módszerek: Jegyzetelés, részvétel az előadásokon, ajánlott szakirodalom olvasása; könyvtárlátogatás. 

	A hallgató egyéni munkával megoldandó feladatainak száma:

	Felhasználható fontosabb technikai és egyéb segédeszközök: laptop, projektor, nyomtatott szakirodalom, szemléltető anyagok/ minták

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma: korlátlan/korlátozott:…..fő


